Nashville Predators

Nashville Predators on yhdysvaltalainen ammattilaistason jääkiekkoseura, jonka kotikaupunki on Nashville Tennesseen osavaltiossa. Seura kuuluu NHL-liigan Läntisen konferenssin Keskiseen divisioonaan. Predatorsin kotiareena on noin 17 000 katsojan Bridgestone Arena, joka valmistui vuonna 1996. Nashville Predatorsin ensimmäinen kausi NHL:ssä oli kausi 1998–1999. Seura on voittanut divisioonan mestaruuden kahdesti, Presidents’ Trophyn kerran, ja konferenssin mestaruuden kerran kaudella 2016–2017. Predators pelasi keväällä 2017 ensimmäistä kertaa Stanley Cupin finaaleissa, mutta hävisi Pittsburgh Penguinsille voitoin 4–2. Predatorsin yhteistyöseurat ovat AHL:ssä pelaava Milwaukee Admirals ja ECHL:ssä pelaava Atlanta Gladiators. == Historia == Wisconsinilainen liikemies Craig Leopold teki NHL:lle virallisen hakemuksen laajennusjoukkueesta tammikuussa 1997. Nashvillen uusi monitoimiareena Bridgestone Arena oli avattu vuotta aiemmin, ja kaupunki halusi sinne jääkiekkojoukkueen pelaamaan, kun aiempi yritys koripallojoukkueesta oli epäonnistunut. Laajennusmaksun hinta oli 80 miljoonaa dollaria, josta Nashvillen kaupunki maksoi 31,5 prosenttia. Joukkueen nimeksi valittu Predators () on viittaus Nashvillesta vuonna 1971 löytyneeseen sapelihammaskissan torahampaaseen. Muita nimiehdotuksia joukkueelle olivat Ice Tigers, Fury ja Attack.http://www.sportsnet.ca/hockey/nhl/nhl-team-names/ Predators pelasi ensimmäisen kautensa NHL:ssä kaudella 1998–1999. Joukkue ei ensimmäisellä viidellä kaudellaan selvinnyt Stanley Cupin pudotuspeleihin, ja sen ensimmäinen vierailu pudotuspeleissä kaudella 2003–2004 päättyi ensimmäisen kierroksen tappioon Detroit Red Wingsille. Kaudella 2010–2011 Predators voitti historiansa ensimmäisen pudotuspelisarjan, ja eteni toiselle kierrokselle, jossa se hävisi Vancouver Canucksille kuudessa ottelussa. Kaudella 2016–2017 Predators nousi Keskisen divisioonan neljänneltä sijalta aina Läntisen konferenssin mestariksi, ja Stanley Cupin finaaleihin. Finaalivastustaja Pittsburgh Penguins vei kuitenkin mestaruuden kuudessa ottelussa. == Logot == Tiedosto:Nashville Predators 1998–2011.png| 1998–2011 Tiedosto:Nashville Predators logo.svg| 2011– == Nykyinen joukkue == === Valmennus & Joukkueenjohto === * Päävalmentaja: Andrew Brunette * Apuvalmentaja: Darby Hendrickson * Apuvalmentaja: Derek MacKenzie * Apuvalmentaja: Todd Richards * Maalivahtivalmentaja: Ben Vanderklok * Videovalmentaja: Lawrence Feloney * Videokordinaattori: Andrew Meloche * Fysiikkavalmentaja: David Good * Apufysiikkavalmentaja: Jason Nordby * Kehitysvalmentaja (ammattilaiset): Mark Borowiecki * Kehitysvalmentaja (hyökkääjät): Nathan Gerbe * Kehitysvalmentaja (puolustajat): Rob Scuderi * Kehitysvalmentaja (Euroopassa pelaavat): Pekka Rinne * Luisteluvalmentaja: Jacki Munzel * Taitovalmentaja: Sébastien Bordeleau * Huoltopäällikkö: Pete Rogers * Puheenjohtaja: Sean Henry * Toimitusjohtaja: Barry Trotz * Apulaistoimitusjohtaja & Kykyjenetsinnänjohtaja: Jeff Kealty * Apulaistoimitusjohtaja & Pelaajakehitysjohtaja: Scott Nichol * Apulaistoimitusjohtaja & Jääkiekkotoiminnanjohtaja: Brian Poile * Analytiikajohtaja: Matt Hamann == Ennätykset == === Ura === * Eniten otteluita: David Legwand, 956 * Eniten kausia: David Legwand, 15 * Eniten maaleja: Filip Forsberg, 216* * Eniten syöttöjä: Roman Josi, 397* * Eniten pisteitä: David Legwand, 566 * Eniten hattutemppuja: Filip Forsberg, 6 * Eniten laukauksia: Roman Josi, 2109* * Eniten jäähyminuutteja: Jordin Tootoo, 725 * Paras plus/miinus: Ryan Ellis, +114 * Eniten otteluita (maalivahti): Pekka Rinne, 683 * Eniten voittoja: Pekka Rinne, 369 * Eniten nollapelejä: Pekka Rinne, 60 * Pienin päästettyjen maalien keskiarvo: Pekka Rinne, 2,43 * Paras torjuntaprosentti: Juuse Saros, 92% === Kausi === * Eniten maaleja kaudessa: Matt Duchene, 43 (2021–2022) * Eniten syöttöjä kaudessa:Roman Josi, 73 (2021–2022) * Eniten pisteitä kaudessa: Roman Josi, 96 (2021–2022) * Eniten jäähyminuutteja kaudessa: Patrick Cote, 242 (1998–1999) * Eniten pisteitä kaudessa tulokkaana: Filip Forsberg, 64 (2014-2015) * Eniten pisteitä kaudessa puolustajana: Roman Josi, 96 (2021–2022) * Eniten voittoja kaudessa: Pekka Rinne, 43 (2011–2012) * Eniten nollapelejä kaudessa: Pekka Rinne, 8 (2017–2018) * Pienin päästettyjen maalien keskiarvo kaudessa: Pekka Rinne, 2,12 (2010–2011) * Paras torjuntaprosentti kaudessa: Pekka Rinne, 93% (2010–2011) Tähdellä merkityt päivitetty kauden vielä ollessa kesken == Jäädytetyt pelinumerot == * 35 Pekka Rinne * 99 Wayne Gretzky (jäädytetty koko NHL:ssä) Predators jäädytti Pekka Rinteen pelinumeron 24. helmikuuta 2022 seurahistorian ensimmäisenä pelaajana. Samassa yhteydessä kerrottiin, että Rinne tulee saamaan pronssipatsaan Bridgestone Arenan ulkopuolelle kaudella 2022-23. == Lähteet == == Aiheesta muualla == * Joukkueen kotisivut * Suomalaiset Nashville Predators -pelaajat * Luokka:Seulonnan keskeiset artikkelit